السلام عليكم ورحمة الله وبركاته. ربنا زكر ايات الصيام في سورة البقرة. وفي وسط الايات قالوا اذا سألك عبادي عني فاني قريب اجيب دعوة الداع اذا دعان فليستجيبوا لي وليؤمنوا
لعلهم يرشدون الاية دي مكانها غريب جدا في وسط الايات. لو بصيت للايات اللي قبليها كلها من اول الكلام عن رمضان. هتلاقي كل الكلام عن عبادة بتحصل في النهار اللي هي عبادة الصوم من اول قول ربنا سبحانه وتعالى يا ايها الذين امنوا كتب عليكم الصيام كما كتب على الذين من قبلكم لعلكم تتقون. لغاية الاية دي كلها بتتكلم عن الصوم اللي هو بيحصل
في النهار بعد الايه دي على طول هتلاقي الكلام عن حاجات بتحصل بالليل. احل لكم ليلة الصيام الرفث الى نسائكم لغاية اخر الايات فكلها كلام عن حاجات بتحصل بالليل. يبقى قبل الاية حاجات بتحصل بالنهار. بعد الاية حاجات بتحصل بالليل. وكأن هنا في اشارة يا جماعة في مكان الاية في وسط الايات. اني
ارجى وقت لاستجابة الدعاء الوقت ده اللي بين النهار والليل تيجي الاية دي واذا سألك عبادي عني فاني قريب اجيب دعوة الداع اذا دعان فين ؟ بين النهار والليل. اللي هو امتى ؟
وقت الفطار وعشان كده في الحديس ثلاث لا ترد دعوة منهم الصائم حين يفطر وفي الحديس التاني للصائم عند فطره دعوة لا ترد الوقت ده بقى مش عاوزين نضيعه. عبادة ما ينفعش يعني لو رمضان تلاتين يوم ففي تلاتين مرة هتقعد وما ينفعش يبقوا تسعة وعشرين
دي دعوة لا ترد دعوة لا ترد. طيب ادعي بايه؟ ادع باللي انت عاوزه. لكن النبي عليه الصلاة والسلام كانه بيوجهك لدعوة معينة ما ينفعش في اي في يوم من التلاتين الدعاء بتاعك يخلو من الدعوة دي ما ينفعش. يعني ادعي باللي انت عاوزه
لكن في وسط دعائك لازم تحط دعوة كده معينة. اللي هي ايه بقى؟ في الحديث النبي صلى الله عليه وسلم قال لله عند كل فطر عتقاء وذلك كل ليلة يبقى عند كل فطر. كل ليلة ربنا بيعتق اناس او او يعني بني ادمين يعني بيعتقهم من النار
وحضرتك لك دعوة في الوقت ده مستجابة. ينفع يبقى في دعائك ما فيهوش ان ربنا يعتقك من النار. كأن النبي بيغششك. يعني بيقول لك ايه خل بالك انت لك دعوة مستجابة في الوقت ده. وخلي بالك لله في كل ليلة. في الوقت ده
عتقاء فانت لازم يكون في دعائك اللهم اعتقني من النار السلام عليكم